《寄彭万里给事时参山西政》
明代·孙蕡

与君文彩旧同朝，翠管文章上九霄。辇路香风随卤簿，天坛花雨听箫韶。

鹓鸾一别京关远，云月三年楚水遥。欲寄清诗慰寥阒，汴河东去近无潮。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。